**Αθήνα:** 22.09.2025

**ΑΝΑΚΟΙΝΩΣΗ**

Νέα παρέμβαση της ΕΣΑμεΑ για τον αποκλεισμό ατόμου με αναπηρία από θέση για άτομο με αναπηρία στην Κρήτη

Νέα παρέμβαση προς την Α/βθμια Υγειονομική Επιτροπή Περιφερειακής Ενότητας Ηρακλείου, που είχε κρίνει επιτυχούσα με αναπηρία της προκήρυξης ΑΣΕΠ 6Κ/2024 για άτομα με αναπηρία, ότι δεν διαθέτει τη φυσική καταλληλότητα για την άσκηση των καθηκόντων της θέσης στην οποία είχε προσληφθεί, πραγματοποίησε η ΕΣΑμεΑ και η υπηρεσία της «Διεκδικούμε Μαζί», τη Δευτέρα 22 Σεπτεμβρίου.

Είχε προηγηθεί [επιστολή από τις 9.9.2025](https://www.esamea.gr/el/article/epeigoysa-parembash-gia-ton-diorismo-atomoy-me-anaphria-ths-prokhryxhs-6k2024) ενώ στις [18.09.2025 συνήλθε το Περιφερειακό Συμβούλιο](https://www.esamea.gr/el/article/h-esamea-sto-perifereiako-symboylio-krhths-gia-ton-apokleismo-atomoy-me-anaphria-apo-thesh-gia-atomo-me-anaphria) Κρήτης, όπου ζητήθηκε ομόφωνα να προχωρήσει άμεσα ο διορισμός της επιτυχούσας. Ο Περιφερειάρχης Κρήτης Σταύρος Αρναουτάκης δέχθηκε το αίτημα της ΕΣΑμεΑ αναφέροντας ότι η Περιφέρεια θα αποστείλει παρέμβαση άμεσα προς την Υγειονομική Επιτροπή προκειμένου να προχωρήσει η πρόσληψη και επιπλέον θα καταβληθεί κάθε δυνατή προσπάθεια προκειμένου να εξασφαλιστεί κάθε απαραίτητο μέσο για εργασία δίχως εμπόδια της επιτυχούσας της προκήρυξης.

Με βάση τα ανωτέρω, εν μέσω των σημερινών συνθηκών, με ό,τι αυτό συνεπάγεται για την εξεύρεση νέας εργασίας και συνακόλουθα απόκτησης εισοδήματος, η ΕΣΑμεΑ θεωρεί αδιανόητο να αποκλείεται από την εργασία ένα άτομο με αναπηρία λόγω μη φυσικής καταλληλόλητας (!) παρά τις ιατρικές βεβαιώσεις που κατέθεσε και σύμφωνα με τις οποίες είναι ικανή για την εν λόγω θέση εργασίας.

Η ΕΣΑμεΑ καλεί εκ νέου την Υγειονομική Επιτροπή να επανεξετάσει το σοβαρό αυτό ζήτημα.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |